ศูนย์วิจัยกสิกรฯ หั่น GDP ไทยปี 63 เหลือโตแค่ 0.5% จากเดิม 2.7% รับผลโควิด-19
ศูนย์วิจัยกสิกรฯ หั่น GDP ไทยปี 63 เหลือโตแค่ 0.5% จากเดิม 2.7% รับผลโควิด-19
ศูนย์วิจัยกสิกรฯ หั่น GDP ไทยปี 63 เหลือโตแค่ 0.5% จากเดิม 2.7% รับผลโควิด-19
5 มี.ค. 2563

บริษัท ศูนย์วิจัยกสิกรไทย จำกัด เปิดเผยว่า บริษัทปรับลดคาดการณ์อัตราการขยายตัวทางเศรษฐกิจ (GDP) ของไทยในปี 63 ลงเหลือเติบโตแค่ 0.5% จากเดิมคาดว่าจะเติบโตได้ 2.7% เนื่องจากสถานการณ์การแพร่ระบาดของเชื้อไวรัสโคโรนาสายพันธุ์ใหม่ (โควิด-19) กระทบกิจกรรมทางเศรษฐกิจทั่วโลก ดังนั้น จึงคาดว่าคณะกรรมการนโยบายการเงิน (กนง.) จะปรับลดอัตราดอกเบี้ยลงอีก 0.25% มาที่ 0.75% ในการประชุมปลายเดือนมี.ค.นี้ เพื่อช่วยพยุงเศรษฐกิจควบคู่กับการดำเนินนโยบายการคลัง
พร้อมกันนั้น ศูนย์วิจัยกสิกรไทย ยังมองว่าสินเชื่อระบบธนาคารพาณิชย์ในปีนี้จะเติบโตได้ต่ำกว่า 1% หรือมีโอกาสติดลบ และหนี้ที่ไม่ก่อให้เกิดรายได้ (NPL) มีแนวโน้มที่จะปรับตัวเพิ่มขึ้น ส่งผลให้ธนาคารพาณิชย์ยังต้องตั้งสำรองฯ สูง สาเหตุสืบเนื่องมาจากเศรษฐกิจชะลอตัว